താലവ്യാദേശം

കൊടുന്തമിഴ് പരിണമിച്ചാണ്‌ മലയാള ഭാഷ ഉണ്ടായത് എന്ന വാദത്തെ സാധൂകരിക്കാനായി എ.ആർ. രാജരാജവർമ്മ അവതരിപ്പിച്ച ആറു നയങ്ങളിൽ ഒന്നാണ്‌ താലവ്യാദേശംഎ.ആർ.രാജരാജവർമ്മ .കേരളപാണിനീയം  (1968) പുറം 51-2 എസ് പി സി എസ് കോട്ടയം. ആദ്യപതിപ്പ് 1895 . ഇതിന് തവർഗ്ഗോപമർദ്ദം എന്നും ഏ. ആർ പേരുനല്കിയിട്ടുണ്ട്. ഒരു താലവ്യ സ്വരത്തിനുശേഷം ദന്ത്യവർണ്ണം വരികയാണെങ്കിൽ ആ ദന്ത്യം താലവ്യമായി മാറുന്ന പ്രക്രിയയാണ് താലവ്യാദേശം. തമിഴ് അക്ഷരമാല പ്രകാരം ത, ന എന്നിവയാണ് ദന്ത്യാക്ഷരങ്ങൾ. ഇവ കൂടിക്കലർന്ന് വരുന്ന  ത്ത, ന്ത, ന്ന എന്നിവയും ദന്ത്യങ്ങൾ തന്നെ. ഈ ദന്ത്യ വർണ്ണങ്ങൾക്ക് മുന്നിൽ അ, ഇ, എ, ഐ എന്നീ താലവ്യ സ്വരങ്ങളിൽ ഏതെങ്കിലും  വന്നാൽ ആ സ്വരങ്ങളിലെ താലവ്യധർമ്മം ദന്ത്യങ്ങളിൽക്കൂടി വ്യാപിച്ച് അവയെ താലവ്യമാക്കി മാറ്റുന്നു.കേരളപാണിനീയം-പീഠിക. 

ഇതും കാണുക

അനുനാസികാതിപ്രസരം
പുരുഷഭേദനിരാസം
സ്വരസംവരണം
ഖിലോപസംഗ്രഹം
അംഗഭംഗം
.

അവലംബം

Category:മലയാളഭാഷയുടെ ചരിത്രം